Lista ta' Siti ta' Wirt Dinji fix-Xlokk tal-Asja

L-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO) iddeżinjat 49 Sit ta' Wirt Dinji tal-UNESCO fix-Xlokk tal-Asja, li hawnhekk tirreferi għal 11-il pajjiż/stat membru: l-Indoneżija, il-Vjetnam, it-Tajlandja, il-Filippini, il-Malażja, il-Myanmar/Burma, il-Kambodja, Singapore u l-Laos. Il-Brunei u Timor Leste huma l-uniċi pajjiżi fir-reġjun li ma għandhom l-ebda Sit ta' Wirt Dinji tal-UNESCO.

F'dan ir-reġjun, l-Indoneżja għandha l-ikbar ammont ta' Siti ta' Wirt Dinji tal-UNESCO b'disa' siti flimkien mal-Vjetnam. L-ewwel Siti ta' Wirt Dinji tal-UNESCO mir-reġjun tniżżlu fil-15-il sessjoni tal-Kumitat tal-Wirt Dinji fl-1991. L-iżjed siti li żdiedu reċentement huma l-Belt Antika ta' Si Thep u l-Monumenti Dvaravati Assoċjati fit-Tajlandja u l-Assi Kożmoloġiku ta' Yogyakarta u l-Binjiet Storiċi tagħha, li tniżżel fil-45 sessjoni tal-Kumitat f'Riyadh, l-Arabja Sawdija, f'Settembru 2023, żewġ siti fl-2024 u żewġ siti fl-2025.

Kull sena, il-Kumitat tal-Wirt Dinji tal-UNESCO jista' jiddeżinja siti ġodda fil-lista, jew ineħħi s-siti li ma jissodisfawx iktar il-kriterji tal-għażla tal-UNESCO. L-UNESCO tiddeżinja s-siti abbażi ta' għaxar kriterji tal-għażla; kull sit irid jissodisfa mill-inqas wieħed mill-għaxar kriterji. Il-kriterji (i) sa (vi) huma kulturali, filwaqt li l-kriterji (vii) sa (x) huma naturali. Is-siti "mħallta" huma siti li jissodisfaw kriterji bħala sit kulturali u bħala sit naturali.

Il-Kumitat tal-Wirt Dinji jista' jispeċifika wkoll li sit jinsab fil-periklu, u jikkwota "kundizzjonijiet li jheddu l-istess karatteristiċi tal-għażla tal-UNESCO li wasslu biex is-sit jitniżżel fil-lista tas-Siti ta' Wirt Dinji tal-UNESCO". F'dan ir-reġjun hemm Sit ta' Wirt Dinji tal-UNESCO wieħed, il-Wirt tal-Foresti Tropikali ta' Sumatra, li huwa mniżżel fil-lista tas-siti fil-periklu. Angkor Wat u l-Għelieqi Mtarrġa tar-Ross tal-Cordilleras tal-Filippini fl-imgħoddi kienu tniżżlu fil-lista tas-siti fil-periklu iżda tneħħew fl-2004 u fl-2012 rispettivament.

 Siti ta' Wirt Dinji 
NB: * Siti transnazzjonali (bl-asterisk)
SitStampaPostKriterji tal-GħażlaErja f'ettari (akri)Sena tad-deżinjazzjoniDeskrizzjoniAngkor Watħolqa=https://en.wikipedia.org/wiki/File:Angkor_Wat.jpg|alt=Ruins of a large structure with five large towers at the top.|150x150pxSiem Reapkulturali: (i), (ii), (iii), (iv)—1992Iż-żona ta' Angkor Wat, waħda mill-ikbar żoni arkeoloġiċi fid-dinja, kienet is-sit ta' diversi bliet kapitali tal-Imperu Khmer mis-seklu 9 sas-seklu 16. It-tempji ta' Angkor Wat (fl-istampa), Angkor Thom, Bayon, u Banteay Srei u t-tempji ta' Roluos fil-qrib joħorġu fid-dieher il-perjodi differenti tal-arkitettura Khmer u huma mżejna b'mod rikk bi skulturi u b'tinqix fil-ġebel. L-arti Khmer kellha influwenza importanti fuq ir-reġjun usa'. Malli tniżżel bħala Sit ta' Wirt Dinji tal-UNESCO, is-sit tniżżel ukoll fil-lista tas-siti fil-periklu sabiex tiġi żgurata l-konservazzjoni; u tneħħiet minn din il-lista tal-aħħar fl-2004.Tempju ta' Preah Vihearħolqa=https://en.wikipedia.org/wiki/File:Preah-vihear.jpg|alt=Ruins of a stone building erected on a stone platform. The roof above the main entrance is decorated.|150x150pxPreah Vihearkulturali: (i)—2008It-tempju, li jmur lura għall-ewwel nofs tas-seklu 11, huwa kapulavur tal-arkitettura Khmer. Il-kumpless tat-tempju, li jinkludi diversi santwarji u taraġ tul assi ta' 800 metru (2,600 pied), huwa ddedikat lil Xiva u huwa mżejjen b'mod rikk bit-tinqix fil-ġebel. Jinsab fit-tarf ta' promontorju muntanjuż li jħares fuq il-pjanuri ta' taħtu. L-iktar minħabba l-pożizzjoni remota fejn jinsab, it-tempju ġie ppreservat sew.Żona tat-Tempju ta' Sambor Prei Kuk u s-Sit Arkeoloġiku ta' Ishanapura tal-Qedemħolqa=https://en.wikipedia.org/wiki/File:One_of_many_temples_in_Sambor_Prei_Kuk.jpg|alt=A temple in Sambor Prei Kuk.|150x150pxKompung Thomkulturali: (ii), (iii), (vi)—2017Ishanapura kienet il-belt kapitali tal-Imperu Chenla fl-aħħar tas-seklu 6 u fil-bidu tas-seklu 7 W.K. Iż-żona arkeoloġika tinkludi 186 tempju tal-ġebel ramli bi stil arkitettoniku uniku (l-istil ta' Sambor Prei Kuk) li minnu gradwalment żviluppa l-istil ta' Angkor. L-istil tat-tempji oriġina mit-tradizzjoni Induista b'influwenzi mill-Buddiżmu u mill-animiżmu. Kitbiet imnaqqxin fit-tempju bis-Sanskritu u bil-Khmer Antik isemmu lill-Alla-Re, kunċett li kien fundamentali għas-sistema ta' governanza li kienet teżisti fil-Kambodja u fit-Tajlandja sas-seklu 20.Kumpless tat-Tempji ta' Borobudurħolqa=https://en.wikipedia.org/wiki/File:Borobudur_Temple_Compounds-111338.jpg|alt=A view from the temple down, several stupas|150x150pxDistrett ta' Magelang, Ġava Ċentralikulturali:
(i), (ii), (vi)—1991Dan it-tempju Buddist famuż, li jmur lura għas-sekli 8 u 9, jinsab fiċ-ċentru ta' Ġava. Inbena f'tliet saffi: bażi piramidali b'ħames terrazzi kwadri konċentriċi, il-qafas tawwali ta' kon bi tliet pjattaformi ċirkolari, u fil-quċċata, stupa monumentali. Il-ħitan u l-balavostri huma mżejna b'bassoriljievi fini, li jiksu erja totali ta'  2,500 metru kwadru. Madwar il-pjattaformi ċirkolari hemm 72 stupa b'għamla ta' qniepen, u kull waħda fiha statwa tal-Buddha. Il-monument ġie rrestawrat bl-għajnuna tal-UNESCO fis-snin 70 tas-seklu 20.Pajsaġġ Kulturali tal-Provinċja ta' Bali: is-Sistema tas-Subak bħala Manifestazzjoni tal-Filosofija tat-Tri Hita Karanaħolqa=https://en.wikipedia.org/wiki/File:Jatiluwih_rice_terraces.jpg|alt=Panoramic image of a mountainous greenery|150x150pxBalikulturali:
(iii), (v), (vi)—2012Il-pajsaġġ kulturali ta' Bali jikkonsisti minn ħames għelieqi mtarrġa tar-ross u t-tempji tal-ilma tagħhom li jkopru żona ta' 19,500 ettaru. It-tempji huma l-enfasi ta' sistema kooperattiva tal-immaniġġjar tal-ilma mill-kanali u mir-reċinti, magħrufa bħala subak, li tmur lura għas-seklu 9. Inkluż fil-pajsaġġ hemm it-Tempju tal-Ilma Rjali tas-seklu 18 ta' Pura Taman Ayun, li huwa l-ikbar binja arkitettonika u l-iżjed waħda impressjonanti ta' dak it-tip fil-gżira. Is-sistema tas-subak tirrifletti l-kunċett filosofiku tat-Tri Hita Karana, li torbot flimkien l-ispirtu, id-dinja umana u n-natura. Din il-filosofija twieldet mill-iskambju kulturali bejn Bali u l-Indja tul dawn l-aħħar 2,000 sena u sawret il-pajsaġġ ta' Bali. Is-sistema tas-subak ta' prattiki demokratiċi u egalitarji tal-biedja ppermettiet liċ-ċittadini ta' Bali jsiru l-iżjed nies prolifiċi fit-tkabbir tar-ross fl-arċipelagu, minkejja l-isfida li kellha tiġi sostnuta popolazzjoni densa.Park Nazzjonali ta' Komodoħolqa=https://en.wikipedia.org/wiki/File:Komodo_dragon_at_Komodo_National_Park.jpg|alt=A komodo dragon at the seashore.|150x150pxDistrett tal-Punent ta' Manggarai, Lvant ta' Nusa Tenggaranaturali:
(vii), (x)—1991Dawn il-gżejjer vulkaniċi jgħixu fihom popolazzjoni ta' madwar 5,700 gremxula ġganteska, li minħabba d-dehra u l-imġiba aggressiva tagħhom jissejħu d-"draguni ta' Komodo". Ma jeżistu mkien iktar fid-dinja u huma ta' interess kbir għax-xjenzati li jistudjaw it-teorija tal-evoluzzjoni. Il-ġnub tal-għoljin imħarbta magħmula minn irqajja' ta' savanna niexfa u rqajja' ta' veġetazzjoni ħadra bix-xewk joħolqu kuntrast mal-bajjiet tar-ramel abjad jgħajjat u l-ilmijiet blu ta' fuq il-qroll.Park Nazzjonali ta' Lorentzħolqa=https://en.wikipedia.org/wiki/File:01MJB.jpg|alt=A rocky hill beside a lake.|150x150pxPapuanaturali:
(viii), (ix), (x)—1999Il-Park Nazzjonali ta' Lorentz (2.35 miljun ettaru) huwa l-ikbar żona protetta fix-Xlokk tal-Asja. Huwa l-unika żona protetta fid-dinja li jinkorpora transett kontinwu u intatt li jvarja minn ambjent ta' qċaċet miksijin bil-borra għal ambjent tropikali tal-baħar, li jinkludi artijiet mistagħdra estensivi fl-artijiet baxxi. Il-park jinsab f'punt fejn jiltaqgħu żewġ plakek kontinentali li qed jaħbtu ma' xulxin, u b'hekk fih ġeoloġija kumplessa b'formazzjoni kontinwa ta' muntanji kif ukoll tiswir ewlieni permezz tal-glaċjazzjoni. Fil-park hemm ukoll siti bil-fossili li jipprovdu evidenza tal-evoluzzjoni tal-ħajja fi New Guinea, b'livell għoli ta' endemiżmu u bl-ogħla livell ta' bijodiversità fir-reġjun.Kumpless tat-Tempji ta' Prambananħolqa=https://en.wikipedia.org/wiki/File:Prambanan_Java245.jpg|alt=Several medium-high compounds forming a complex.|150x150pxĠava Ċentrali u Reġjun Speċjali ta' Yogyakartakulturali:
(i), (iv)—1991Dan is-sit inbena fis-seklu 10 u huwa l-ikbar kumpless ta' tempji ddedikati lil Xiva fl-Indoneżja. 'Il fuq miċ-ċentru tal-aħħar ta' dawn l-għamliet kwadri konċentriċi hemm tliet tempji mżejna b'riljievi li juru l-ġrajja epika tar-Ramayana, u huma ddedikati lit-tliet divinitajiet kbar tal-Induiżmu (Xiva, Vixnu u Braħma) u tliet tempji ddedikati lill-annimali qaddejja tagħhom.Wirt tal-Estrazzjoni tal-Faħam ta' Ombilin f'Sawahluntoħolqa=https://en.wikipedia.org/wiki/File:COLLECTIE_TROPENMUSEUM_Een_ingang_van_de_Ombilin_steenkoolmijnen_TMnr_20018524.jpg|alt=A coal mine, with transportation being a cart.|150x150pxPunent ta' Sumatrakulturali:
(ii),(iv)—2019Dan is-sit industrijali, li nbena għall-estrazzjoni, għall-ipproċessar u għat-trasport tal-faħam ta' kwalità għolja f'reġjun inaċċessibbli ta' Sumatra, ġie żviluppat mill-gvern kolonjali tan-Netherlands mill-aħħar tas-seklu 19 sal-bidu tas-seklu 20 b'forza tax-xogħol irreklutata mill-popolazzjoni lokali u ssupplimentata mill-ħabsin minn żoni kkontrollati min-Netherlands. Jinkludi r-raħal tas-sit tal-estrazzjoni, il-faċilitajiet tal-ħżin tal-faħam fil-port ta' Emmahaven u n-network tal-linji ferrovjarji li jikkollegaw il-minjieri mal-faċilitajiet kostali. Il-Wirt tal-Estrazzjoni tal-Faħam ta' Ombilin inbena bħala sistema integrata li kienet tippermetti l-estrazzjoni, l-ipproċessar u t-trasport, it-tagħbija u l-ħatt tal-faħam b'mod effiċjenti mill-fond.Sit tal-Bniedem Bikri ta' Sangiranħolqa=https://en.wikipedia.org/wiki/File:Sangiran_17-02.JPG|alt=Upper part of a petrified skull including some teeth.|150x150pxDistrett ta' Sragen, Ġava Ċentralikulturali:
(iii), (vi)—1996L-iskavi li saru hawnhekk mill-1936 sal-1941 wasslu għall-iskoperta tal-ewwel fossili ta' ominidi. Iktar 'il quddiem, instab 50 fossila ta' Meganthropus palaeo u Pithecanthropus erectus/Homo erectus – nofs il-fossili magħrufa kollha ta' ominidi fid-dinja. Sangiran ilu abitat għal dawn l-aħħar miljun sena u nofs, u huwa wieħed mis-siti ewlenin għall-fehim tal-evoluzzjoni tal-bniedem.Wirt tal-Foresti Tropikali ta' Sumatraħolqa=https://en.wikipedia.org/wiki/File:Taman_nasional_gunung_lauser._Aceh.jpg|alt=View of a hill.|150x150pxAceh, Jambi u Lampungnaturali:
(vii), (ix), (x)—2004Il-Wirt tal-Foresti Tropikali ta' Sumatra jkopri 2.5 miljun ettaru u jinkludi tliet parks nazzjonali: il-Park Nazzjonali ta' Gunung Leuser, il-Park Nazzjonali ta' Kerinci Seblat u l-Park Nazzjonali ta' Bukit Barisan Selatan. Is-sit għandu l-ikbar potenzjal ta' konservazzjoni fit-tul tal-bijoti distintivi u diversi ta' Sumatra, inkluż bosta speċijiet fil-periklu ta' estinzjoni. Fiż-żona protetta huwa stmat li jgħixu 10,000 speċi ta' pjanti, inkluż 17-il ġeneru endemiku; iktar minn 200 speċi ta' mammiferi; u xi 580 speċi ta' għasafar, li minnhom 465 huma residenti u 21 huma endemiċi. Mill-ispeċijiet ta' mammiferi, 22 huma Asjatiċi u ma jinstabu mkien iktar fl-arċipelagu u 15 huma kkonfinati fir-reġjun tal-Indoneżja, inkluż l-orangutan endemiku ta' Sumatra. Is-sit jipprovdi wkoll evidenza bijoġeografika tal-evoluzzjoni tal-gżira. Is-sit tniżżel fil-lista tas-siti fil-periklu fl-2011 minħabba l-insib, il-qtugħ illegali tas-siġar, l-iżvilupp agrikolu, u l-pjanijiet biex jinbnew toroq li jgħaddu minn ġol-parks.Park Nazzjonali ta' Ujung Kulonħolqa=https://en.wikipedia.org/wiki/File:Ujung_Kulon_National_Park,_2014.jpg|alt=A lonely rainforest, with a small string of river at the center.|150x150pxBanten u Lampungnaturali:
(vii), (x)—1991Dan il-park nazzjonali, li jinsab fit-tarf nett tal-Lbiċ ta' Ġava fuq il-Medda ta' Sunda, jinkludi l-peniżola ta' Ujung Kulon u diversi gżejjer lil hinn mill-kosta, inkluż ir-riżerva naturali ta' Krakatoa. Apparti s-sbuħija naturali u l-interess ġeoloġiku tas-sit – b'mod partikolari għall-istudju tal-vulkani fuq l-art – il-park fih l-ikbar żona li għad fadal ta' foresti tropikali tal-artijiet baxxi fil-pjanura ta' Ġava. Diversi speċijiet ta' pjanti u ta' annimali fil-periklu ta' estinzjoni jistgħu jinstabu hemmhekk, u r-rinoċeronti ta' Ġava huma l-iżjed mhedda fost l-ispeċijiet kollha.Settur Ċentrali taċ-Ċittadella Imperjali ta' Thăng Longħolqa=https://en.wikipedia.org/wiki/File:%C4%90oan_M%C3%B4n,_Ho%C3%A0ng_th%C3%A0nh_Th%C4%83ng_Long,_H%C3%A0_N%E1%BB%99i_003.JPG|150x150px|Đoan Môn Gate of Imperial Citadel of Thăng Long in 2015Hanoikulturali: (ii), (iii), (vi)—2010Iċ-ċittadella imperjali nbniet fis-seklu 11 mid-dinastija Lý u tinkludi binjiet simili għall-arkitettura tal-aħħar tas-seklu 19 u għall-kultura tax-Xlokk tal-Asja. Is-sit kellu rwol importanti fil-poter politiku reġjonali ta' Đại Việt għal kważi tlettax-il seklu.Ċittadella tad-Dinastija Hồħolqa=https://en.wikipedia.org/wiki/File:C%E1%BB%95ng_Nam.jpg|150x150px|The South gate of Tay Do castle, a building in the Citadel of the Hồ Dynasty, in 2008Thanh Hóakulturali: (ii), (iv)—2011Id-dinastija Hồ bniet iċ-ċittadelli fl-1397, li jinsabu bejn ix-xmajjar Mã u Bưởi. Is-sit joħroġ fid-dieher kunċett ta' poter irjali, u xejriet ġodda fit-teknoloġija u l-kummerċ f'belt imperjali. Il-kostruzzjoni taċ-ċittadella adattat il-filosofija tal-Konfuċjaniżmu fi ħdan kultura primarjament Buddista.Kumpless tal-Monumenti ta' Huếħolqa=https://en.wikipedia.org/wiki/File:Meridian_Gate_of_Hu%E1%BA%BF_(03-10-17)_II.jpg|150x150px|Meridian Gate of the Imperial City of Huế in 2017Huếkulturali: (iv)—1993Il-Kumpless tal-Monumenti ta' Huế jinsab f'Huế u fil-madwar tal-eks belt kapitali imperjali tal-Vjetnam taħt id-dinastija Nguyễn. Minkejja li bata mill-effetti ta' tliet gwerer, is-sit huwa ppreservat sew u għadu kostruzzjoni notevoli tas-seklu 19.Bajja ta' Hạ Longħolqa=https://en.wikipedia.org/wiki/File:Ha_Long_Bay_-_North_East_Vietnam.JPG|150x150px|Ha Long Bay in 2008Quảng Ninhnaturali: (vii), (viii)—1994Il-Bajja ta' Ha Long fiha iktar minn 1,600 formazzjoni karstika u gżejra tal-ġebla tal-ġir b'diversi għamliet u daqsijiet, li żviluppaw fi klima tropikali sħuna u fejn spiss tinżel ix-xita. Il-gżejjer monolitiċi tal-ġebla tal-ġir jitfaċċaw mill-oċean u huma miksija b'veġetazzjoni densa tal-ġungla. Diversi gżejjer huma vojta minn ġewwa, u b'hekk jinħolqu għerien enormi.Ċentru Storiku ta' Hội Anħolqa=https://en.wikipedia.org/wiki/File:H%E1%BB%99i_An,_Ancient_Town,_2020-01_CN-03.jpg|150x150px|Houses with small shops in Hoi An in 2020Quảng Namkulturali: (ii), (v)—1999Iċ-ċentru storiku ta' Hội An jinsab qrib il-bokka tax-xmara Thu Bồn u fih diversi binjiet b'qafas tal-injam, li jinkludu monumenti arkitettoniċi, suq fil-beraħ u moll tal-laneċ. L-arkitettura tiegħu tirrifletti taħlita ta' influwenzi indiġeni u barranin mill-kulturi Ċiniżi, Ġappuniżi u Ewropej. Huwa eżempju ta' port kummerċjali tax-Xlokk tal-Asja li jmur lura għas-sekli 15 sa 19.Santwarju ta' Mỹ Sơnħolqa=https://en.wikipedia.org/wiki/File:Wt-3796.jpg|150x150px|Mỹ Sơn Sanctuary in 2019Quảng Namkulturali: (ii), (iii)—1999Mỹ Sơn huwa raggruppament ta' tempji Induisti abbandunati u parzjalment fi stat ta' fdalijiet, li nbnew bejn is-seklu 4 u s-seklu 13 mir-rejiet ta' Champa. It-tempji huma ddedikati għall-qima tad-divinità Induista,  Xiva. Is-sit jirrifletti l-ħajja spiritwali u politika fir-Renju ta' Champa.Park Nazzjonali ta' Phong Nha – Kẻ Bàngħolqa=https://en.wikipedia.org/wiki/File:Phongnhakebang2.jpg|150x150px|A cave in Phong Nha – Kẻ Bàng National Park in 2007Quảng Bìnhnaturali: (viii), (ix), (x)—2003Il-Park Nazzjonali ta' Phong Nha – Kẻ Bàng jinsab f'nofs il-Katina Muntanjuża ta' Annamite u jikkondividi l-konfini tiegħu mal-Park Nazzjonali ta' Hin Namno fil-Laos lejn il-Punent. Il-Park Nazzjonali ta' Phong Nha – Kẻ Bàng għandu ekosistema karstika tal-ġebla tal-ġir b'bijodiversità kbira, b'ħabitats terrestri u akkwatiċi, foresti, savanna, u għerien kbar. L-Għar ta' Sơn Đoòng jitqies li għandu l-ikbar passaġġ f'għar naturali fid-dinja.Kumpless tal-Pajsaġġ ta' Tràng Anħolqa=https://en.wikipedia.org/wiki/File:Tam_Coc_Rice_Valley_(8756354342).jpg|150x150px|Tam Cốc Rice Valley of Tràng An Scenic Landscape Complex in 2013Ninh Bìnhimħallat: (v), (vii), (viii)—2016Tràng An hija żona xenika li tinsab fil-marġni tan-Nofsinhar tad-Delta tax-Xmara Ħamra. Fiha qċaċet karstiċi tal-ġebla tal-ġir bil-widien. Hemm traċċi arkeoloġiċi ta' attività umana għal iktar minn 30,000 sena, li tmur lura għan-Neolitiku u għal Żmien il-Bronż. Hoa Lư kienet il-belt kapitali antika tal-Vjetnam, li ġiet stabbilita fis-sekli 10 u 11.Belt Storika ta' Sukhothai u Rħula Storiċi Assoċjatiħolqa=https://en.wikipedia.org/wiki/File:%E0%B8%A7%E0%B8%B1%E0%B8%94%E0%B8%A1%E0%B8%AB%E0%B8%B2%E0%B8%98%E0%B8%B2%E0%B8%95%E0%B8%B8_003.jpg|alt=Large white seated Buddha statue, pond in front|nofs|150x150pxSukhothai, Kamphaeng Phetkulturali: (i), (iii)—1991Is-sit jinkludi tliet bliet prinċipali tar-Renju ta' Sukhothai li ffjorixxew fis-sekli 13 u 14: Sukhothai (fl-istampa jidher it-tempju ta' Wat Mahathat) kienet il-belt kapitali tar-renju, Si Satchanalai kienet ċentru tal-ħajja reliġjuża, b'diversi monasteri Buddisti, u Kamphaeng Phet kienet tipproteġi l-fruntieri u n-networks kummerċjali tar-renju. It-tliet bliet kienu jikkondividu l-approċċi tal-ippjanar tal-bliet u s-sistemi sofistikati tal-immaniġġjar tal-ilma. Kienu importanti fl-iżvilupp tal-ewwel stil arkitettoniku Siamiż distint, il-letteratura, l-arti u l-prattiki reliġjużi. Il-fdalijiet issa huma ppreservati bħala parks arkeoloġiċi.Belt Storika ta' Ayutthayaħolqa=https://en.wikipedia.org/wiki/File:Ayutthaya_Wat_Chaiwatthanaram_2.jpg|alt=Ruins of stupas of various sizes|150x150pxAyutthayakulturali: (iii)—1991Il-belt ta' Ayutthaya ġiet stabbilita fl-1350 u kienet il-belt kapitali tar-Renju ta' Ayutthaya jew Siam. Globalment kienet belt importanti, ċentru kummerċjali b'konnessjonijiet diplomatiċi fl-Indja, fiċ-Ċina, fil-Ġappun, kif ukoll fl-Ewropa. L-iskambju ta' influwenzi kulturali rriżulta fl-iżvilupp tal-arti nazzjonali Tajlandiża, b'palazzi u b'monasteri Buddisti mżejna b'mod rikk. Ayutthaya nqerdet mill-armata ta' Burma fl-1767 u qatt ma reġgħet inbniet. Il-belt kapitali ġiet ittrasferita lejn Bangkok u Ayutthaya issa hija ppreservata bħala park arkeoloġiku. Il-fdalijiet ta' Wat Chaiwatthanaram jidhru fl-istampa.Santwarji tan-Natura Selvaġġa ta' Thungyai-Huai Kha Khaengħolqa=https://en.wikipedia.org/wiki/File:Thung_Yai_Ramit-River.JPG|alt=A river flowing through a forested mountain landscape|nofs|150x150pxKanchanaburi, Tak, Uthai Thaninaturali: (vii), (ix), (x)—1991Is-sit jinkludi żewġ santwarji tan-natura selvaġġa: Thung Yai Naresuan (fl-istampa) u Huai Kha Khaeng. Is-santwarji, li huma estiżi fuq iktar minn 600,000 ettaru (1,500,000 akru) tul il-fruntiera mal-Myanmar, b'firxa wiesgħa ta' ħabitats differenti, inkluż foresti tropikali nexfin, artijiet mistagħdra, ħabitats tal-ġebla tal-ġir, u muntanji. Huwa wkoll żona b'bijodiversità kbira ta' annimali u ta' pjanti, fejn huma rrappreżentati speċijiet mir-reġjuni tal-Himalayas maċ-Ċina, tas-Sunda, tal-Indo-Burma, u tal-Indo-Ċina. Il-foresti fil-biċċa l-kbira mhumiex mimsusa mill-influwenzi tal-bniedem.Sit Arkeoloġiku ta' Ban Chiangħolqa=https://en.wikipedia.org/wiki/File:Ban_Chiang_Museum_Excavation.JPG|alt=Vase with red and white design|nofs|150x150pxUdon Thanikulturali: (iii)—1992Ban Chiang huwa wieħed mill-iżjed siti preistoriċi importanti fix-Xlokk tal-Asja. Huwa tumbata kbira tal-ħamrija li kienet abitata b'mod kontinwu minn soċjetà agrikola li insedjat l-inħawi għall-ħabta tal-1500 Q.K. sad-900 Q.K. Is-sit ġie skopert mill-arkeologi fl-1966, meta permezz ta' skavi żvelaw għadd kbir ta' artefatti taċ-ċeramika (fl-istampa), kif ukoll għodod marbuta mal-produzzjoni tal-bronż, mad-domestikazzjoni tal-annimali, u mal-produzzjoni agrikoli tar-ross.Kumpless tal-Foresti ta' Dong Phayayen-Khao Yaiħolqa=https://en.wikipedia.org/wiki/File:Haeo_Suwat_waterfall.JPG|alt=Medium-sized waterfall in a tropical forest|nofs|150x150pxSaraburi, Nakhon Ratchasima, Nakhon Nayok, Prachinburi, Sa Kaeo, Buriramnaturali: (x)—2005Is-sit huwa magħmul minn ħames żoni protetti fil-Muntanji ta' Dong Phaya Yen u fil-Katina Muntanjuża ta' Sankamphaeng, fosthom il-Parks Nazzjonali ta' Khao Yai (fl-istampa), ta' Thap Lan, ta' Pang Sida u ta' Ta Phraya, u s-Santwarju tan-Natura Selvaġġa ta' Dong Yai. Il-foresti tropikali jospitaw bosta speċijiet ta' annimali u ta' pjanti, u ħafna minnhom huma fil-periklu ta' estinzjoni. Fost l-ispeċijiet ta' mammiferi hemm il-gibbons tat-toppu, l-iljunfanti Asjatiċi, it-tigri, il-qattus leopard, u l-banteng.Kumpless tal-Foresta ta' Kaeng Krachanħolqa=https://en.wikipedia.org/wiki/File:Kaeng_Krachan_(2).jpg|alt=Clouded mountain scenery|nofs|150x150pxRatchaburi, Phetchaburi, Prachuap Khiri Khannaturali: (x)—2021Is-sit jinkludi l-foresti u r-riżervi fl-Għoljiet ta' Tenasserim: il-Parks Nazzjonali ta' Kaeng Krachan, ta' Kui Buri, u ta' Chaloem Phrakiat Thai Prachan, u s-Santwarju tan-Natura Selvaġġa ta' Mae Nam Phachi. Minħabba l-pożizzjoni tiegħu f'nofs il-ħabitats tal-flora u tal-fawna tal-Himalayas, tal-Indo-Ċina u ta' Sumatra, għandu bijodiversità kbira. Fil-foresti tropikali staġonali jgħixu speċijiet vulnerabbli u fil-periklu ta' estinzjoni, fosthom id-dhole, il-kukkudrill ta' Siam, il-fekruna tal-art Asjatika, il-qattus selvaġġ li jiekol il-ħut, u l-leopard tat-tikek imċajpra.Knejjes Barokki tal-Filippiniħolqa=https://en.wikipedia.org/wiki/File:FvfIntramuros2720_24.JPG|150x150pxħolqa=https://en.wikipedia.org/wiki/File:Sta._Maria_Church.JPG|150x150pxħolqa=https://en.wikipedia.org/wiki/File:St._Augustine_Church_-_Paoay,_Ilocos_Norte.jpg|150x150pxħolqa=https://en.wikipedia.org/wiki/File:Miagao_Church.jpg|150x150pxManila; Ilocos Sur; Ilocos Norte; Iloilokulturali: (ii), (iv)—1993L-erba' knejjes Barokki tal-Filippini ġew iddikjarati bħala Teżori Kulturali Nazzjonali tal-pajjiż. Dawn huma: il-Knisja ta' Santu Wistin, il-Knisja ta' Santa Marija, il-Knisja ta' Paoay u l-Knisja ta' Miagao.Park Naturali tal-Iskolli tal-Qroll ta' Tubbatahaħolqa=https://en.wikipedia.org/wiki/File:Battery_of_Barracuda_taken_in_Tubbataha.png|150x150pxPalawannaturali: (vii), (ix), (x)—1993Dan is-sit huwa Park ta' Wirt tal-ASEAN u Art Mistagħdra tar-Ramsar. Barra minn hekk, jinsab fi ħdan ir-Riżerva ta' Bijosfera ta' Palawan.Għelieqi Mtarrġa tar-Ross tal-Cordilleras tal-Filippini: Batad, Bangaan, Mayoyao, Hungduan u Nagacadanħolqa=https://en.wikipedia.org/wiki/File:Batad_Rice_Terraces.jpg|150x150pxIfugaokulturali: (iii), (iv), (v)—1995Is-sit jinkludi ħames komponenti: l-Għelieqi Mtarrġa ta' Batad, l-Għelieqi Mtarrġa ta' Bangaan (it-tnejn f'Banaue), l-Għelieqi Mtarrġa ta' Mayoyao (f'Mayoyao), l-Għelieqi Mtarrġa ta' Hungduan (f'Hungduan) u l-Għelieqi Mtarrġa ta' Nagacadan (f'Kiangan). L-għelieqi mtarrġa ġew iddikjarati bħala Teżori Kulturali Nazzjonali tal-Filippini.Belt Storika ta' Viganħolqa=https://en.wikipedia.org/wiki/File:Calle_Crisologo,_Vigan_City,_Ilocos_Sur.JPG|150x150pxIlocos Surkulturali: (ii), (iv)—1999Is-Sezzjoni ta' Mestizo, art twelid il-Patri Jose Burgos u Leona Florentino ta' Vigan, ġiet iddikjarata bħala Teżor Kulturali Nazzjonali tal-Filippini.Park Nazzjonali tax-Xmara ta' Taħt l-Art ta' Puerto Princesaħolqa=https://en.wikipedia.org/wiki/File:Puerto_Princesa_Underground_River.jpg|150x150pxPalawannaturali: (vii), (x)—1999Dan il-park nazzjonali jagħmel parti wkoll mir-Riżerva ta' Bijosfera ta' Palawan u ġie ddikjarat bħala art mistagħdra tar-Ramsar.Santwarju tan-Natura Selvaġġa tal-Katina Muntanjuża ta' Hamiguitanħolqa=https://en.wikipedia.org/wiki/File:Mount_Hamiguitan_peak.JPG|150x150pxDavao Orientalnaturali: (x)—2014Dan is-sit huwa Park ta' Wirt tal-ASEAN.Park Nazzjonali ta' Kinabaluħolqa=https://en.wikipedia.org/wiki/File:Mount_kinabalu_01.png|alt=Mountain with a rocky top and forested slopes. There is a narrow high waterfall on one side of the mountain slope.|150x150pxSabahnaturali: (ix), (x)—2000Il-park nazzjonali jinsab fl-inħawi tal-ogħla muntanja tal-Malażja, il-Muntanja ta' Kinabalu (4,095 metru (13,435 pied)). Iż-żona għandha bijodiversità kbira, peress li l-ħabitats tul ix-xaqlibiet tal-muntanja jinbidlu minn foresta tropikali fl-artijiet baxxi għal foresti sub-Alpini u artijiet bl-arbuxxelli iktar fl-għoli. Minħabba x-xaqlibiet weqfin tal-muntanja, dawn il-ħabitats huma iżolati minn xulxin għalkemm bħala distanza huma qrib xulxin. Hemm madwar elf speċi ta' orkidej, 78 speċi ta' Ficus, u 60 speċi ta' felċi.Park Nazzjonali ta' Gunung Muluħolqa=https://en.wikipedia.org/wiki/File:Mulu_Pinnacles.jpg|alt=Limestone pinnacles in a foggy tropical forest|150x150pxSarawaknaturali: (vii), (viii), (ix), (x)—2000Il-park ikopri żona karstika tropikali li hija importanti kemm minħabba l-karatteristiċi ġeoloġiċi kif ukoll minħabba l-bijodiversità tassew kbira. Il-formazzjonijiet karstiċi jinkludu bosta għerien, kanjons, irdumijiet, u pinnakli tal-ġebla tal-ġir (fl-istampa). Il-Kompartiment ta' Sarawak huwa l-ikbar kompartiment ġo għar fid-dinja. Bħala flora u fawna, il-park fih 17-il żona ta' veġetazzjoni 'l fuq minn 2,000 metru (6,600 pied) bħala altitudni. Fih jgħixu 109 speċi ta' siġar tal-palm. Fl-għerien jgħixu kolonji kbar ta' friefet il-lejl u għasafar, bħall-farfett il-lejl tax-xofftejn imkemxin u r-runduni tal-għerien.Melaka u George Town, Bliet Storiċi tal-Istrett ta' Malakkaħolqa=https://en.wikipedia.org/wiki/File:Melaka_03.jpg|alt=Town scene with three-storied red houses and a red church. There is a three-storied clock tower standing on a square.|150x150pxMalacca, Penangkulturali: (ii), (iii), (iv)—2008Dan is-sit jinkludi żewġ bliet kolonjali importanti fl-Istrett ta' Malakka, rotta kummerċjali importanti li tikkollega ċ-Ċina mal-Ewropa, mal-Lvant Nofsani u mas-subkontinent Indjan. Sekli ta' interskambju kulturali ħolqu arkitettura u kultura uniċi f'dawn iż-żewġ irħula. Melaka (fl-istampa), taħal tas-Sultanat ta' Malakka tas-seklu 15, kien taħt l-influwenza tal-Imperi Olandiżi u Portugiżi diġà mill-bidu tas-seklu 16. George Town issawwar mill-Imperu Brittaniku fl-aħħar tas-seklu 18.Wirt Arkeoloġiku tal-Wied ta' Lenggongħolqa=https://en.wikipedia.org/wiki/File:Lenggong.JPG|alt=Valley with road, forest on both sides|150x150pxPerakkulturali: (iii), (iv)—2012Dan is-sit jinkludi żewġ raggruppamenti ta' siti arkeoloġiċi li jkopru waħda mill-itwal sekwenzi kulturali f'lokalità waħda fid-dinja. Permezz ta' skavi fl-għerien u f'siti fil-beraħ instabu fdalijiet ta' workshops li kienu jipproduċu għodod tal-ġebel. Fost l-eqdem għodod instabu mannaretti ta' 1.83 miljun sena ilu. Siti oħra jmorru lura għall-Paleolitiku u għan-Neolitiku, u l-iżjed fdalijiet reċenti jmorru lura madwar 1,700 sena ilu. Ir-Raġel ta' Perak, li ġie skopert f'wieħed mill-għerien u li ġie datat li għandu madwar 10,000 sena, huwa wieħed mill-iżjed skeletri umani sħaħ minn dan il-perjodu li nstab fir-reġjun.Bliet Antiki tal-Pyuħolqa=https://en.wikipedia.org/wiki/File:20160810_Bawbawgyi_Pogoda_Sri_Ksetra_Pyay_Myanmar_9252.jpg|alt=A Buddhist pagoda in stone|173x173pxSagaing, Magway, Bagokulturali: (ii), (iii), (iv)—2014Dan is-sit jinkludi l-fdalijiet ta' tliet bliet ta' soċjetà li ffjorixxiet bejn il-200 Q.K. sad-900 W.K.: Beikthano, Hanlin u Sri Ksetra. Dawn kienu l-ewwel fir-reġjun li adottaw il-Buddiżmu mill-Indja. Ir-reliġjon influwenzat is-soċjetà li bniet stupi kbar ta' mafkar (il-Pagoda ta' Bawbawgyi f'Sri Ksetra tidher fl-istampa) u strutturi reliġjużi oħra, u wħud minnhom jippreżentaw disinni innovattivi mingħajr prototipi bikrija. Il-bliet kienu mdawra bi swar u bi ħniedaq, u kienu jiddependu fuq l-irrigazzjoni għall-agrikoltura intensiva.Baganħolqa=https://en.wikipedia.org/wiki/File:Ruins_of_Bagan,_1999.jpg|alt=Buddhist pagodas at dawn|150x150pxMandalaykulturali: (iii), (iv), (vi)—2019Bagan kien is-sede tar-Renju ta' Bagan, l-ewwel imperu tar-reġjun, li laħaq il-quċċata tiegħu bejn is-seklu 11 u 13. Il-pajsaġġ kulturali, li jinsab maż-żewġ xtut tax-xmara ta' Irrawaddy, bil-fdalijiet tal-belt jinkludu iktar minn 3,000 monument, inkluż stupi, tempji, monasteri u postijiet oħra ta' qima. Dawn jirriflettu t-tradizzjoni kulturali Buddista bbażati fuq il-merti, u huma mżejna bl-affreski u bl-istatwi.Raħal ta' Luang Prabangħolqa=https://en.wikipedia.org/wiki/File:500px_photo_(188688681).jpeg|alt=A Buddhist temple in golden colours|150x150pxLuang Prabangkulturali: (ii), (iv), (v)—1995Luang Prabang, il-belt kapitali tar-renju ta' Lan Xang bejn is-sekli 14 u 16, kienet is-sede rjali u reliġjuża tal-Protettorat Franċiż ta' Laos bejn l-1893 u l-1946. L-arkitettura tal-belt tirrappreżenta fużjoni ta' żewġ stili: l-istil tradizzjonali ta' Laos u l-istil kolonjali Ewropew tal-aħħar tas-seklu 19 u tal-bidu tas-seklu 20. Fost il-binjiet hemm tempji Buddisti, kif ukoll binjiet amministrattivi u residenzjali. Ir-raħal huwa ppreservat sew u fl-2013 saret modifika minuri fiż-żona ta' lqugħ tiegħu.Vat Phou u Insedjamenti Antiki Assoċjati fi ħdan il-Pajsaġġ Kulturali ta' Champasakħolqa=https://en.wikipedia.org/wiki/File:Ruined_northern_palace_in_the_Khmer_Hindu_temple_complex_of_Wat_Phou_at_sunset,_Champasak,_Laos.jpg|alt=Palace ruins in Khmer style|150x150pxChampasakkulturali: (iii), (iv), (vi)—2001Vat Phou (fl-istampa) huwa tempju Induista li nbena taħt l-Imperu Khmer li kkontrolla r-reġjun mis-seklu 10 sas-seklu 14. Il-pajsaġġ kulturali jinkludi wkoll il-fdalijiet ta' tempji, irħula u strutturi tal-immaniġġjar tal-ilma, li jmorru lura għas-sekli 5 sa 15. Il-konfigurazzjoni tat-tempju tirrifletti l-kunċett Induist ta' assi li jikkollega l-għolja ta' Phou Khao max-xmara Mekong.Siti tal-Ġarer Megalitiċi fi Xiengkhuang – Pjanura tal-Ġarerħolqa=https://en.wikipedia.org/wiki/File:Plainofjars_2.jpg|alt=Large stone jars under a tree|150x150pxXiangkhouangkulturali: (iii)—2019Dan is-sit jinkludi 15-il komponent individwali bi fdalijiet ta' kultura megalitika ta' Żmien il-Ħadid li kienet teżisti bejn wieħed u ieħor mill-500 Q.K. sal-500 W.K. Il-"ġarer" jirreferu għal iżjed minn 2,000 ġarra ċilindrika tal-ġebel li kienu jintużaw għall-prattiki funebri. Hemm ukoll ċrieki tal-ġebel solidu li x'aktarx kienu jintużaw bħala għotjien għall-ġarer, siti funebri oħra, u barrieri preżenti fil-komponenti l-oħra.Ġonna Botaniċi ta' Singaporebla_tilarReġjun Ċentrali, Singapore
1°18′55″N 103°48′58″Ekulturali:
(ii), (iv)49 (120)2015Koh Ker: Sit Arkeoloġiku ta' Lingapura jew Chok Gargyar tal-Qedemħolqa=https://en.wikipedia.org/wiki/File:04-Koh_Ker-nX-20.jpg|alt=Prasat Prang, the stepped pyramid of Koh Ker|nofs|150x150pxPreah Vihear, il-Kambodjakulturali: (ii), (iv)—2023Koh Ker kienet il-belt kapitali tal-Imperu Khmer taħt ir-Re Jayavarman IV fl-ewwel nofs tas-seklu 10. Is-sit issa jinsab f'qagħda ta' fdalijiet b'aċċess diffiċli. Il-fdalijiet tal-belt jinkludu tempji, santwarji u monumenti Induisti, kif ukoll sistemi tal-immaniġġjar tal-ilma.Belt Antika ta' Si Thep u l-Monumenti Dvaravati Assoċjatiħolqa=https://en.wikipedia.org/wiki/File:Prang_Si_Thep_-_Si_Thep.jpg|alt=Ancient ruins in a forest|nofs|150x150pxPhetchabun, it-Tajlandjakulturali: (ii), (iii)—2023Si Thep kienet belt importanti tal-kultura Dvaravati (mis-seklu 7 sas-seklu 11 W.K.) u kienet ċentru kummerċjali u reliġjuż. Wara sfat taħt l-influwenza Khmer u mbagħad ġiet abbandunata sal-aħħar tas-seklu 13. L-arti u l-arkitettura ta' Si Thep ġew influwenzati mill-Buddiżmu Theravada matul il-perjodu Dvaravati u mill-Induiżmu u mill-Buddiżmu Mahayana taħt il-Khmer.Assi Kożmoloġiku ta' Yogyakarta u l-Binjiet Storiċi tagħhaħolqa=https://en.wikipedia.org/wiki/File:Yogyakarta_1998_09.jpg|alt=Pagelaran front hall of Kraton Yogya|150x150pxReġjun Speċjali ta' Yogyakarta, l-Indoneżjakulturali:
(ii), (iii)—2023L-assi ċentrali ta' Yogyakarta ġie stabbilit fis-seklu 18 mis-Sultan Mangkubumi, u minn dak iż-żmien baqgħet tintuża bħala ċentru governattiv u bħala ċentru tat-tradizzjonijiet kulturali ta' Ġava. L-assi ta' sitt kilometri mit-Tramuntana għan-Nofsinhar huwa ppożizzjonat b'tali mod li jikkollega l-Muntanja ta' Merapi u l-Oċean Indjan, mal-Kraton (palazz) fiċ-ċentru tiegħu, u l-monumenti kulturali ewlenin tul l-assi lejn it-Tramuntana u n-Nofsinhar li jiġu kkollegati permezz ta' ritwali. Jinkorpora t-twemmin ewlieni dwar il-kożmoloġija fil-kultura ta' Ġava, inkluż l-immarkar taċ-ċikli tal-ħajja.Phu Phrabat, xhieda tat-tradizzjoni Sīma tal-perjodu Dvaravatiħolqa=https://en.wikipedia.org/wiki/File:Rock_formation_in_Phu_Phra_Bat.jpg|alt=A rock formation with some masonry visible|nofs|150x150pxUdon Thanikulturali: (iii), (v)—2024Il-formazzjonijiet kbar tal-ġebel ramli fl-inħawi ispiraw il-popli tul is-sekli biex jibnu siti reliġjużi madwarhom. Santwarji bikrin imorru lura għall-perjodu Dvaravati (bejn is-sekli 7 u 11). Is-santwarji għandhom influwenzi Induisti u Buddisti. Hemm ukoll pitturi fuq il-blat li jmorru lura għall-preistorja. L-isem Phu Phrabat ifisser l-"Għolja tal-Impronti ta' Saqajn il-Buddha".Wirt Arkeoloġiku tal-Kumpless ta' Għerien tal-Park Nazzjonali ta' Niahħolqa=https://en.wikipedia.org/wiki/File:The_main_entrance_to_the_Niah_Caves_at_sunset..jpg|alt=The main entrance to the Niah Caves at sunset|150x150pxSarawakkulturali: (iii), (v)—2024L-Għerien ta' Niah ġew studjati għall-ewwel darba minn Alfred Russel Wallace fl-1864. Skavi sussegwenti żvelaw evidenza ta' okkupazzjoni umana kontinwa matul il-Plejstoċen Aħħari u l-Oloċen Bikri, kif ukoll il-fdalijiet ta' wħud mill-eqdem bnedmin moderni anatomikament 'il barra mill-Afrika, ta' bejn 35,000 u 40,000 sena ilu.Is-Siti ta' Mafkar tal-Kambodja: Minn ċentri ta' repressjoni għal postijiet ta' paċi u ta' riflessjoninofs|bla_tilarPhnom Penhkulturali: (vi)—2025Is-Sit ta' Mafkar tal-Kambodja jikkonsistu minn tliet komponenti li juru l-abbużi kontra d-drittijiet tal-bniedem mir-reġim tal-Khmer Rouge bejn l-1971 u l-1979. F'April 1975, il-Khmer Rouge okkupaw il-belt kapitali u f'qasir żmien stabbilew sistema tas-sigurtà mal-pajjiż kollu għar-repressjoni tal-oppożizzjoni u l-impożizzjoni ta' ordni soċjali ġdid fuq il-poplu tal-Kambodja. Din kienet sistema ta' vjolenza kbira, tortura u ġustizzjar li kellha impatt fuq il-ħajja ta' kull Kambodjan. It-tliet komponenti juru din l-esperjenza mifruxa. L-eks ħabs M-13 huwa assoċjat mal-fażi inizjali tar-repressjoni u tal-vjolenza; u ż-żewġ siti l-oħra huma l-eks ħabs ta' interrogazzjoni S-21 (il-Mużew tal-Ġenoċidju ta' Tuol Sleng) u s-sit tal-ġustizzjar assoċjat miegħu (iċ-Ċentru tal-Ġenoċidju ta' Choeung Ek).Park Forestali ta' Selangor tal-Istitut tar-Riċerka dwar il-Foresti tal-Malażjanofs|bla_tilarSelangorkulturali: (iv)—2025Kumpless ta' Monumenti u ta' Pajsaġġi ta' Yen Tu-Vinh Nghiem-Con Son u Kiep Bacnofs|bla_tilarQuảng Ninh, Bắc Giang, u Hải Dươngkulturali: (iii), (iv)—2025Is-sit huwa sensiela ta' monumenti u ta' pajsaġġi li jinsabu fil-katina muntanjuża ta' Đông Triều. Din kienet art twelid id-dinastija Trần ta' Đại Việt fis-sekli 13 u 14, u l-art anċestrali tal-Buddiżmu Żen ta' Trúc Lâm. Dawn l-inħawi huma magħrufa għall-pajsaġġi u għar-relikwi storiċi u kulturali. Is-sit jinkludi diversi żoni bir-relikwi, pagodi u tempji.

 Referenzi 

Kategorija:Listi ta' Siti ta' Wirt Dinji
Kategorija:Asja